ઓટોમોબાઈલ કંપની પ્યૂગેટ ભારતમાં પોતાનું સ્કૂટર લોન્ચ કરી શકે છે. આ સ્કૂટરની સૌથી ખાસ વાત એ છે કે તેમાં ત્રણ વ્હીલ આપેલા છે. આ ઉપરાંત તેનું એન્જિન પણ ખૂબ દમદાર છે. તેમાં 400ccનું એન્જિન આપેલું છે. આ સ્કૂટરનું નામ પ્યૂગેટ મેટ્રોપોલિસ 400 છે. આ સ્કૂટર સામાન્ય સ્કૂટરથી એકદમ અલગ હશે. તેના ત્રણેય વ્હીલમાં ડિસ્ક બ્રેકની સુવિધા આપેલી છે. એવામાં તેને રોડ પર ચલાવવું ખૂબ સરળ રહેશે કારણ કે રાઈડરને બેલેન્સ મળે છે. તમને જણાવી દઈએ કે peugeot મહિન્દ્રા ટુ વ્હીલર સાથે કામ કરી રહી છે. આ સ્કૂટરને બ્લેક, ગ્રે, વ્હાઈટ અને રેડ કલરમાં લોન્ચ કરી શકાય છે.